Turqia ndjek me vëmendje garën presidenciale në SHBA
Zgjedhjet amerikane vijnë një klimë tensionesh në rritje mes dy vendeve
Zgjedhjet presidenciale në Shtetet e Bashkuara po ndiqen me shumë interes në Turqi në klimën e tensioneve në rritje mes dy vendeve. Siç njofton korrespondenti i Zërit të Amerikës, Dorian Jones nga Stambolli, shumë vetë kanë përshtypjen se Donald Trump ka një marrëdhënie të mirë me udhëheqësin turk Rexhep Tajip Erdogan ndërsa të tjerë besojnë se rivali i tij demokrat Joe Biden do të sjellë një qasje më të vendosur dhe pragmatike. Presidenti turk Rexhep Tajip Erdogan përshkallëzoi tensionet me Shtetet e Bashkuara të dielën, duke sfiduar Uashingtonin që të vendoste sanksione ndaj Turqisë. Zoti Erdogan po i përgjigjej reagimit të Uashingtonit pasi Turqia bëri një provë me sistemin e raketave S 400 që ka blerë nga Rusia. Uashingtoni pretendon se blerja e raketave shkel ligjin amerikan dhe komprometon sistemet e mbrojtjes së NATO-s. Kërcënimi i sanksioneve amerikane ndaj Turqisë është rritur ndërsa Turqia, anëtare e NATO-s thellon lidhjet e saj me Rusinë. Por analistët thonë se ndërsa marrëdhëniet SHBA-Turqi përkeqësohen, marrëdhënia e zotit Erdogan me Presidentin Trump është thelluar. , thotë anëtarja e Këshillit Evropian për Marrëdhëniet me Jashtë, Asla Aydintasbas. Kritikët akuzojnë zotin Trump se ka heshtur ndaj përkeqësimit të gjendjes së të drejtave të njeriut në Turqi, pavarësisht se ajo është dënuar gjerësisht në arenën ndërkombëtare. Rivali i tij demokrat Joe Biden është shumë kritik ndaj marrëdhënies Trump-Erdogan, duke premtuar një qëndrim më të ashpër ndaj Turqisë. "”, thotë zonja Aydintasbas. Turqia është strategjikisht e rëndësishme për Shtetet e Bashkuara dhe aleatët e tjerë të NATO-s, si vend fqinj me Irakun, Iranin dhe Sirinë. Zoti Biden ka bashkëpunuar me zotin Erdogan lidhur me Sirinë dhe zona të tjera të nxehta gjatë administratës Obama dhe Ankaraja po shpreson tek një pragmatizëm nga ana demokratëve nëse ai fiton. "", thotë Mesut Casin, këshilltar i Presidentit Erdogan. Cilido që të fitojë zgjedhjet presidenciale në Shtetet e Bashkuara, politika ndaj Turqisë ka gjasa të jetë një nga çështjet më të ngutshme dhe të rëndësishme gjatë katër viteve të ardhshme.